Den 74-årige Leif Sørensen fra København efterlyses af Nordjyllands Politi. Han er forsvundet i sin bil mellem Hobro og Nørresundby. Leif Sørensen besøgte noget familie på Hodalsvej i Hobro, som han forlod kl. 11 torsdag. Aftalen var, at hans skulle på besøg på en adresse på Ane Dams Gade i Nørresundby og være der kl. 17.30 - men han er aldrig dukket op. Den forsvundne Leif Sørensen beskrives som 180-185 cm høj. Han er tynd, og når han går er det tydeligt at han har lammelser i højre side. Han har mørkt, gråligt hår, bærer briller og muligvis en hat. Leif Sørensen kørte fra Hobro i sin sølvgrå Opel Corsa med nummeret MX 21.701. Oplysninger om den forsvundne til Nordjyllands Politi på tlf. 114.

Referat:
Forsvandt på køretur mellem Hobro og Nørresundby